จูเหลง

จูเหลง("เล่าปี่ก็กราบถวายบังคมลาออกมาหาโจโฉ ๆ ก็มอบทหารห้าหมื่นให้เล่าปี่ จึงให้จูเหลงล่อเจียวสองคนกำกับเล่าปี่ไปด้วย")  ( ค.ศ. 180-228) มีชื่อในภาษาจีนกลางว่า จู หลิง(次日，玄德面奏獻帝。操令玄德總督五萬人馬，又差朱靈、路昭二人同行。) สามก๊ก ตอนที่ 21. () ชื่อรอง เหวินปั๋ว () เป็นขุนพลของรัฐวุยก๊ก (魏國 เว่ย์กั๋ว) ในยุคสามก๊กของจีน เดิมรับใช้ขุนศึกอ้วนเสี้ยว (袁紹 ยฺเหวียน เช่า) จากนั้นจึงรับใช้โจโฉ (曹操 เฉา เชา) ในช่วงปลายยุคราชวงศ์ฮั่นตะวันออก

 ประวัติ 
จูเหลงเป็นชาวอำเภอชู (鄃縣 ชูเซี่ยน) ราชรัฐชิงเหอ (清河國 ชิงเหอกั๋ว) ซึ่งตั้งอยู่ระหว่างอำเภอผิง-ยฺเหวียน (平原縣 ผิง-ยฺเหวียนเซี่ยน) และอำเภอเซี่ยจิน (夏津縣 เซี่ยจินเซี่ยน) ในมณฑลชานตง (山東) ในปัจจุบัน จูเหลงเริ่มรับราชการเป็นนายทหารของขุนศึกอ้วนเสี้ยว (袁紹 ยฺเหวียน เช่า) ต่อมาเมื่อราว ค.ศ. 193 หรือ ค.ศ. 194 โจโฉ (曹操 เฉา เชา) ขุนศึกผู้เป็นพันธมิตรของอ้วนเสี้ยวกำลังโจมตีมณฑลชีจิ๋ว (徐州 สฺวีโจว) อ้วนเสี้ยวส่งจูเหลงและกำลังพลบางส่วนไปหนุนช่วยโจโฉ ในช่วงเวลานั้น จูเหลงประทับใจโจโฉเป็นอย่างมากจึงยังคงอยู่กับโจโฉและไม่กลับไปหาอ้วนเสี้ยวอีก กำลังพลของจูเหลงทำตามการตัดสินใจของจูเหลงและยังคงอยูกับโจโฉเช่นกัน

เมื่อ ค.ศ. 199 โจโฉมอบหมายให้จูเหลงและเล่าปี่ (劉備 หลิว เป้ย์) ให้นำกำลังพลไปสกัดขุนศึกอ้วนสุด (袁術 ยฺเหวียน ชู่) ซึ่งกำลังพยายามหลบหนีไปยังภาคเหนือของจีนเพื่อเข้าร่วมกับอ้วนเสี้ยวหลังอ้วนสุดพ่ายแพ้ จูเหลงเข้าร่วมในทัพของโจโฉในการรบกับอ้วนเสี้ยวในยุทธการที่กัวต๋อ (官渡 กวานตู้) เมื่อ ค.ศ. 200 และต่อมาก็เข้าร่วมในการรบกับเหล่าบุตรชายของอ้วนเสี้ยวตลอดช่วงคริสต์ทศวรรษ 200 

เมื่อ ค.ศ. 208 หลังโจโฉรับการยอมจำนนของเล่าจ๋อง (劉琮 หลิว ฉง) ข้าหลวงมณฑลเกงจิ๋ว (荊州 จิงโจว) โจโฉมอบหมายให้จูเหลงรับผิดชอบคุมกองพลหนึ่งจากทั้งหมด 7 กองพลที่ประจำการในมณฑลเกงจิ๋วภายใต้การบังคับบัฐชาของขุนพลเจ้า เหยี่ยน (趙儼) จูเหลงเข้าร่วมในทัพของโจโฉในยุทธการที่เซ็กเพ็ก (赤壁 ชื่อปี้) ในฤดูหนาวของ ค.ศ. 208-209 ที่รบกับทัพพันธมิตรของขุนศึกเล่าปี่และซุนกวน (孫權 ซุน เฉฺวียน)

ในเดือนสิงหาคม ค.ศ. 243 ในรัชสมัยของโจฮอง (曹芳 เฉา ฟาง) มีการจัดพิธีบวงสรวงให้กับจูเหลง ณ ศาลที่สร้างอุทิศให้กับโจโฉ(秋七月，詔祀故大司馬曹真、曹休、征南大將軍夏侯尚、太常桓階、司空陳羣、太傅鍾繇、車騎將軍張郃、左將軍徐晃、前將軍張遼、右將軍樂進、太尉華歆、司徒王朗、驃騎將軍曹洪、征西將軍夏侯淵、後將軍朱靈、文聘、執金吾臧霸、破虜將軍李典、立義將軍龐德、武猛校尉典韋於太祖廟庭。 ) สามก๊กจี่ เล่มที่ 4.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

บรรณานุกรม
 ซือหม่า กวาง (1084). จือจื้อทงเจี้ยน.
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).


หมวดหมู่:ขุนพลของวุยก๊ก
หมวดหมู่:ขุนพลของโจโฉ